ai4bharat/Pralekha huggingface dataset:
|
PIB Headquarters
|
पत्र सूचना कार्यालयाचे कोविड-19 संबंधित बातमीपत्र
नवी दिल्ली/मुंबई, 4 फेब्रुवारी 2022
|
|
- 168.47 cr vaccine doses have been administered so far under Nationwide Vaccination Drive
- India's Active caseload currently stands at 14,35,569
- Active cases stand at 3.42%
- Recovery Rate currently at 95.39%
- 2,46,674 recoveries in the last 24 hours increases Total Recoveries to 4,00,17,088
- 1,49,394 new cases recorded in the last 24 hours
- Daily positivity rate 
- Weekly Positivity Rate 
- 73.58 cr Total Tests conducted so far; 16,11,666 tests conducted in the last 24 hours
#Unite2FightCorona #IndiaFightsCorona
PRESS INFORMATION BUREAU
MINISTRY OF INFORMATION & BROADCASTING
GOVERNMENT OF INDIA
पंतप्रधान कार्यालय
'जागतिक वसुंधरा दिना'निमित्त टीएमपीके या विद्यार्थी संघटनेने आयोजित केलेल्या 100,000 वृक्षारोपण कार्यक्रमाचे पंतप्रधानांनी केले कौतुक
'जागतिक वसुंधरा दिना'चे औचित्य साधून टकम मिसिंग पोरिन केबांग  या आसाममधल्या विद्यार्थी संघटनेने आयोजित केलेल्या 100,000 वृक्ष लागवड कार्यक्रमाचे पंतप्रधानांनी कौतुक केले आहे.
लखीमपूर  या लोकसभा मतदारसंघाचे खासदार प्रदान बरुआ यांच्या ट्विटला उत्तर देताना पंतप्रधानांनी ट्विट केले;
"शाश्वत विकासाला चालना देण्यासाठी चांगला प्रयत्न."
पंतप्रधान कार्यालय
आषाढ पौर्णिमा-धम्म चक्र दिनाच्या कार्यक्रमात पंतप्रधान नरेंद्र मोदी यांनी दिलेला संदेश
नमो बुद्धाय!
नमो गुरुभ्यो !
आदरणीय राष्ट्रपती महोदय,
इतर मान्यवर पाहुणे,
बंधू आणि भगिनींनो !
आपल्या सर्वांना धम्मचक्र प्रवर्तन दिवस आणि आषाढ पौर्णिमेच्या अनेक शुभेच्छा ! आज आपण गुरु पौर्णिमा देखील साजरी करतो. आजच्याच दिवशी भगवान बुद्धांनी बुद्धप्राप्ती नंतर आपले पहिले ज्ञान जगाला दिले होते.
आपल्याकडे म्हटले जाते, जिथे ज्ञान आहे तिथेच पूर्णत्व आहे, आणि तीच पौर्णिमा आहे आणि जेव्हा उपदेश देणारे स्वतः बुद्ध असतील तर हे ज्ञान संसाराच्या कल्याणाचा पर्याय ठरेल, हे तर स्वाभाविकच आहे. त्याग आणि तितिक्षा यातून तप:पूंज झालेले गौतम बुद्ध जेव्हा बोलतात, तेव्हा ते केवळ शब्द नसतात, तर ते धम्मचक्र प्रवर्तन असते. यामुळेच, त्यावेळी त्यांनी केवळ पाच शिष्यांना उपदेश केला होता, मात्र आज संपूर्ण जग त्यांच्या शब्दांचे, ज्ञानाचे अनुयायी झाले आहेत. बुद्धाच्या विचारांवर आस्था ठेवणारे लोक आहेत.
मित्रांनो,
सारनाथ इथे भगवान बुद्धाने संपूर्ण जीवनाचे, संपूर्ण ज्ञानाचे सार आपल्याला सांगितले होते. त्यांनी दुःखाविषयी सांगितले होते, दुःखाचे कारण सांगितले होते. दुःखांवर विजय मिळवता येतो, असेही आश्वस्त केले आहे. आणि विजयाचा मार्गही सांगितला होता. भगवान बुद्धांनी आपल्याला जीवनातील अष्टांग सूत्रे, हे आठ मंत्र दिले. सम्मादिट्ठी, सम्मा-संकप्पो, सम्मावाचा, सम्मा-कम्मन्तो, सम्मा-आजीवो, सम्मा-वायामो, सम्मासति, आणि सम्मा-समाधी. म्हणजेच, सम्यक दृष्टी, सम्यक संकल्प, सम्यक वाणी, सम्यक कर्म, सम्यक उपजीविका, सम्यक प्रयत्न, सम्यक मन आणि सम्यक समाधी म्हणजेच मनाची एकाग्रता. मन, वाणी आणि संकल्पात, आपल्या कर्मात आणि प्रयत्नांत जर हे संतुलन असेल, तर आपण दुःखापासून बाहेर येत प्रगती आणि सुख मिळवू शकतो. हेच संतुलन आपल्याला आपल्या उत्तम काळात लोककल्याणाची प्रेरणा देते आणि कठीण, संकट काळात संयम, धीर धरण्याची ताकद देते.
मित्रांनो,
आज कोरोना महामारीच्या रूपाने, मानवतेसमोर तसेच संकट उभे ठाकले आहे. अशावेळी भगवान बुद्ध आपल्यासाठी अधिकच प्रासंगिक ठरतात. बुद्धाच्या मार्गावरुन चालतच आपण मोठ्यात मोठ्या आव्हानावर कशी मात करु शकतो, हे भारताने आज करुन दाखवले आहे. बुद्धाचेच सम्यक विचार मनात घेत आज जगातील इतर देशही एकमेकांची साथ देत आहेत, एकमेकांची ताकद बनत आहेत. या दिशेने 'आंतरराष्ट्रीय बुद्धिस्ट महासंघाने सुरु केलेला 'केअर विथ प्रेअर' हा उपक्रम खूपच प्रशंसनीय आहे.
मित्रांनो,
धम्मपद आपल्याला सांगते-
न ही वेरेन वेरानि,
सम्मन्तीध कुदाचनम्।
अवेरेन च सम्मन्ति,
एस धम्मो सनन्ततो॥
म्हणजेच, वैराने वैर शांत होत नाही. तर वैर अवैराने, मोठ्या मनाने, प्रेमाने शांत होऊ शकते. विशेषतः संकट काळात जगाने नेहमीच या प्रेमाच्या सौहार्दाच्या शक्तीचा अनुभव घेतला आहे. बुद्धाचे हे ज्ञान, मानवतेचा हा अनुभव जस जसा अधिक समृद्ध होत जाईल, तसतसे जग अधिक यश आणि समृद्धीच्या नव्या उंचीवर पोहोचेल.
याच सदिच्छेसह पुन्हा एकदा आपल्या सर्वांना खूप खूप शुभेच्छा ! आपण निरोगी रहा आणि मानवतेची सेवा करत रहा.
धन्यवाद.
वाणिज्य आणि उदयोग मंत्रालय
भारताच्या चर्मोद्योगाने जगात पहिले स्थान मिळवण्याची आकांक्षा बाळगली पाहिजे- पियुष गोयल
2025 पर्यंत 10 अब्ज डॉलरपेक्षा अधिक चामड्याच्या निर्यातीचे लक्ष्य आपण ठेवू शकतो - गोयल
एकट्या कोल्हापुरी चपला 1 अब्ज डॉलर्स निर्यातीचे उद्दिष्ट साध्य करू शकतात”: गोयल
भारताच्या चर्मोद्योगाने जगात पहिले स्थान मिळवण्याची आकांक्षा बाळगली पाहिजे असे वाणिज्य आणि उद्योग, ग्राहक व्यवहार, अन्न आणि सार्वजनिक वितरण आणि वस्त्रोद्योग मंत्री, पियुष गोयल यांनी म्हटले आहे. आज नवी दिल्लीत चामडे निर्यात परिषदेच्या  राष्ट्रीय निर्यात उत्कृष्टता पुरस्कार प्रदान समारंभाला संबोधित करताना ते म्हणाले की, आपला चर्मोद्योग जगात दुसऱ्या क्रमांकावर आहे.
“मला खूप समाधान वाटत आहे की तुम्ही 2025 पर्यंत किमान 10 अब्ज डॉलर्स पर्यंत वृद्धीची आकांक्षा बाळगत आहात, यातून तुम्हाला केवळ 15-17% वाढीचा दर मिळतो. तेव्हा तुमची सर्वांची क्षमता पाहता… मला वाटते की आपण आणखी महत्त्वाकांक्षी लक्ष्ये ठेवू शकतो,” गोयल म्हणाले की, एकट्या कोल्हापुरी चपलाच 1 अब्ज डॉलर्स निर्यातीचे लक्ष्य गाठू शकतात.
चामडे निर्मिती समूहाच्या आसपासच्या परिसरात बीआयएस मानक प्रयोगशाळा उभारून सरकार चामडे उद्योगाला उद्दिष्टे साध्य करण्यासाठी मदत करेल असे आश्वासन त्यांनी दिले.
गोयल म्हणाले की, भारताच्या चर्मोद्योगात इतर जगाच्या तुलनेत “स्पर्धात्मक आणि तुलनात्मक फायदे” आहेत आणि ‘मेड इन इंडिया’ ब्रँड उत्कृष्टतेचा ब्रँड बनवण्याचे त्यांचे उद्दिष्ट आहे.
या मेळाव्याला संबोधित करताना वाणिज्य आणि उद्योग राज्यमंत्री अनुप्रिया पटेल यांनी चर्मोद्योगाला त्यांच्या संशोधनात्मक उपक्रमांसाठी सरकारकडून मदतीचे आश्वासन दिले.
यावेळी मंत्र्यांच्या हस्ते 2019-20 आणि 2020-21 या वर्षांसाठीचे राष्ट्रीय निर्यात पुरस्कार प्रदान करण्यात आले.
पंतप्रधान कार्यालय
चीनला रवाना होण्यापूर्वी पंतप्रधानांचे निवेदन
नवी दिल्ली, 26 एप्रिल 2018
पंतप्रधान नरेंद्र मोदी 27 आणि 28 एप्रिलला चीनमधल्या वुहान इथे भेट देणार आहेत. चीनला रवाना होण्यापूर्वी पंतप्रधानांनी केलेले निवेदन –
चीनचे राष्ट्राध्यक्ष शी जिनपिंग यांच्यासमवेत अनौपचारिक शिखर बैठकीसाठी 27-28 एप्रिल रोजी चीनमधल्या वूहानला मी भेट देत आहे.
द्विपक्षीय आणि जागतिक महत्वाच्या विविध मुद्यांवर जिनपिंग आणि मी विचार विमर्श करणार आहोत. भविष्यातली आणि सद्य जागतिक परिस्थितीच्या संदर्भात राष्ट्रीय विकासासाठीचे आमचे दृष्टीकोन आणि प्राधान्य यावरही चर्चा होणार आहे.
धोरणात्मक आणि दीर्घकालीन संदर्भाच्या दृष्टीकोनातून भारत-चीन संबंधाच्या विकासाचा आढावाही घेणार असल्याचे पंतप्रधानांनी म्हटले आहे.
B.Gokhale/N.Chitale/D.Rane
(Visitor Counter : 81
पेट्रोलियम आणि नैसर्गिक वायू मंत्रालय
ऑगस्ट महिन्यातील पेट्रोलियम पदार्थांचे उत्पादन
(नवी दिल्ली, 24 सप्टेंबर 2018
ऑगस्ट महिन्यात देशात कच्च्या तेलाचे उत्पादन 2908.12 टीएमटी इतके झाले. गेल्या वर्षीच्या ऑगस्ट महिन्याच्या उत्पादनाच्या तुलनेत ते 3.70 टक्के कमी आहे. तर उद्दिष्टापेक्षा 6.47 टक्के कमी आहे. एप्रिल ते ऑगस्ट या कालावधीत कच्च्या तेलाचे एकूण उत्पादन 14611.53 टीएमटी इतके होते. हेही उद्दिष्टापेक्षा 3.55 टक्के कमी आहे. ओएनजीसीसह सार्वजनिक क्षेत्रातल्या सर्व कंपन्यांचे ऑगस्ट महिन्यातील कच्च्या तेलाचे उत्पादन कमी झाले आहे.
ऑगस्ट महिन्यात नैसर्गिक वायूचे उत्खनन उद्दिष्टापेक्षा 8.10 टक्क्यांनी कमी झाले आहे. या महिन्यात हे उत्पादन 2789.34 एमएमएससीएम इतके झाले. तर एप्रिल ते ऑगस्ट या कालावधीत ते 13,571.58 एमएमएससीएम इतके होते.
कच्च्या तेलाच्या शुद्धीकरणाच्या क्षेत्रात मात्र ऑगस्ट महिन्यात तुलनेने चांगली कामगिरी आहे. त्या महिन्यात शुद्ध तेलाचे उत्पादन 21437.85 टीएमटी इतके झाले. जे उद्दिष्टापेक्षा 3.11 टक्के जास्त आहे. एप्रिल ते ऑगस्ट या कालावधीत शुद्ध तेलाचे उत्पादन 117806.48 टीएमटी इतके असून ते उद्दिष्टापेक्षा 2.8 टक्के अधिक आहे.
N.Sapre/R.Aghor/P.Kor
संरक्षण मंत्रालय
संरक्षण दलातील महिला
नवी दिल्ली, 4 ऑगस्ट 2023
सध्या देशभरातील विविध संरक्षण दलांमध्ये कार्यरत असलेल्या महिलांची संख्या सेवा / विभागानुसार खाली दिली आहे:
भारतीय लष्कर:
|
|
S No
|
|
Category
|
|
Held Strength of Women

|
|

|
|
Women Officers / Army Dental Corps 
|
|
1,733
|
|

|
|
Junior Commissioned Officers 
|
|
00
|
|

|
|
Other Ranks 
|
|
100
भारतीय हवाई दल:
|
|
S No
|
|
Category
|
|
Held Strength of Women

|
|

|
|
Women Officers 
|
|
1,654
|
|

|
|
Airmen 
|
|
155
भारतीय नौदल:
|
|
S No
|
|
Category
|
|
Held Strength of Women

|
|

|
|
Women Officers 
|
|
580
|
|

|
|
Sailors 
|
|
726
वैद्यकीय आणि दंत शाखा : सशस्त्र दल वैद्यकीय सेवा  मध्ये एकूण महिलांची संख्या  खालीलप्रमाणे आहे :
|
|
Service
Corps
|
|
Army
|
|
Navy
|
|
Air Force
|
|
Army Medical Corps 
|
|
1,212
|
|
151
|
|
274
|
|
Army Dental Corps 
|
|
168
|
|
10
|
|
05
|
|
Military Nursing Service 
|
|
3,841
|
|
380
|
|
425
भारतीय सशस्त्र दलांमध्ये, कोणत्याही दलात अथवा सेवांमध्ये पुरुष आणि महिला अधिकाऱ्यांच्या तैनाती आणि कामकाजाच्या परिस्थितीत कोणताही भेदभाव केला जात नाही. पोस्टिंग संस्थात्मक आवश्यकतांनुसार या अधिकाऱ्यांना नियुक्त करण्यात येते. प्रशिक्षण, पोस्टिंग, पदोन्नती, प्रतिबद्धतेच्या अटी इत्यादी महिला आणि पुरुष दोघांसाठी समान आहेत. भारतीय सशस्त्र दलातील रोजगारासंबंधीचे नियम लिंगभेद विरहित तसेच स्त्री आणि पुरुषांना समान संधी प्रदान करतात.
संरक्षण राज्यमंत्री अजय भट्ट यांनी आज लोकसभेत लेखी उत्तर देताना ही माहिती दिली.S.Kakade/S.Mukhedkar/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 62
आरोग्य आणि कुटुंब कल्याण मंत्रालय
कोविड-19 लसीकरणाबाबत अद्ययावत माहिती
राज्ये/केंद्रशासित प्रदेशांना लसीच्या 25 कोटींपेक्षा अधिक मात्रा पुरवण्यात आल्या
राज्ये/केंद्रशासित प्रदेशांकडे अजूनही 1.33 कोटींपेक्षा अधिक मात्रा उपलब्ध
नवी दिल्ली, 9 जून 2021
देशव्यापी लसीकरण अभियानाचा भाग म्हणून केंद्र सरकार, राज्ये आणि केंद्रशासित प्रदेशांना कोविड प्रतिबंधक लसीच्या मोफत मात्रा पुरवत आहे. चाचणी, रुग्णाच्या संपर्कातील व्यक्तींचा शोध, उपचार आणि कोविडला प्रतिबंध करणारे वर्तन यासह लसीकरण हा सुद्धा महामारी प्रतिबंध आणि व्यवस्थापन धोरणाचा अविभाज्य भाग आहे.
कोविड19 प्रतिबंधक लसीकरणाच्या तिसऱ्या टप्प्यातील व्यापक आणि गतिशील धोरणाला 1 मे 2021पासून सुरुवात झाली.
या धोरणानुसार, दरमहा, कोणत्याही उत्पादकाच्या केंद्रीय औषध प्रयोगशाळेने  मंजूर केलेल्या 50 टक्के लसीच्या मात्रा भारत सरकार खरेदी करेल. आधीप्रमाणेच राज्य सरकारांना या मात्रा मोफत उपलब्ध करून दिल्या जातील.
केंद्र सरकारकडून मोफत आणि राज्यांकडून थेट खरेदी अशा दोन्ही माध्यमातून केंद्र सरकारने आतापर्यंत 25 कोटींपेक्षा जास्त लसींच्या मात्रा  राज्ये/केंद्रशासित प्रदेशांना पुरवल्या आहेत.
आज सकाळी 8 वाजेपर्यंत उपलब्ध माहितीनुसार,
वाया गेलेल्या मात्रांसह एकूण 23,74,21,808 मात्रा देण्यात आल्या आहेत.
राज्ये/केंद्रशासित प्रदेशांकडे अजूनही 1.33 कोटींपेक्षा जास्त  मात्रांचा साठा उपलब्ध आहे.
याशिवाय येत्या 3 दिवसात 3 लाखापेक्षा अधिक  लसीच्या मात्रा राज्ये आणि केंद्र शासित प्रदेशांना प्राप्त होतील.
S.Tupe/N.Chitale/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 162
कृषी मंत्रालय
कृषी आणि शेतकरी कल्याण मंत्रालयाचे अतिरिक्त सचिव डॉ.अभिलक्ष लिखी यांनी पुणे जिल्ह्यात बारामती येथील भाजीपाला उत्कृष्टता केंद्राला दिली भेट
नवी दिल्ली, 29 ऑगस्ट 2022
कृषी आणि शेतकरी कल्याण मंत्रालयाअंतर्गत असलेल्या , कृषी आणि शेतकरी कल्याण विभागाचे अतिरिक्त सचिव डॉ. अभिलक्ष लिखी यांनी पुणे जिल्ह्यात बारामती येथील भारत - डच यांच्या सहकार्याने स्थापित भाजीपाला उत्कृष्टता केंद्राला भेट दिली आणि शेतकऱ्यांशी संवाद साधला.
भाजीपाला उत्पादनासाठी प्रात्यक्षिक केंद्र स्थापन करणे आणि या क्षेत्रातील विस्तार अधिकारी आणि शेतकऱ्यांना त्यांच्या प्रशिक्षण आणि क्षमता बांधणीच्या माध्यमातून तंत्रज्ञान हस्तांतरित करणे हा, हे उत्कृष्टता केंद्र स्थापनेमागचा उद्देश आहे. भाजीपाला उत्पादन वाढवण्यासाठी आणि पुरवठा साखळीतील  नुकसान कमी करण्यासाठी आवश्यक असलेल्या प्रगत तंत्रज्ञानाची ओळख शेतकरी आणि विस्तार अधिकाऱ्यांना करून दिली जात आहे.
विविध स्तरावरील अधिकारी,स्वयंसेवी संस्था , खाजगी उद्योजक इत्यादींच्या प्रशिक्षणाची सुविधा या उत्कृष्टता केंद्रात करण्यात आली आहे. शेतकऱ्यांचे उत्पन्न वाढवण्यासाठी मूल्य साखळी विकसित करण्याचा, रोजगार निर्मिती आणि बाजार बुद्धिमत्तेला चालना देण्याचा मार्ग या केंद्राने मोकळा केला आहे.
अनेक तरुणांना शेतीकडे आकर्षित करताना, हे केंद्र गरजू लोकांना स्वयंरोजगार आणि तंत्रज्ञान जागरूकता निर्माण करण्याच्या दृष्टीने प्रोत्साहन देण्यासाठी कौशल्य विकास प्रशिक्षण देखील प्रदान करते
भारत -डच सहकार्याने स्थापण्यात येणाऱ्या 7 केंद्रांना आतापर्यंत 4 राज्यांमध्ये मान्यता देण्यात आली आहे.त्यापैकी महाराष्ट्र राज्यात 2 केंद्रांचे काम पूर्ण झाले आहे. आणि 5 उत्कृष्टता केंद्र पूर्ण होण्याच्या विविध टप्प्यांवर आहेत.
डॉ.लिखी यांनी बारामती येथील उत्कृष्टता केंद्र, कृषि विज्ञान केंद्र  डच ग्रीन हाऊसलाही भेट दिली.याचा उद्देश कमी संसाधनांमधून जास्तीत जास्त पीक उत्पादन घेणे हा आहे उदा. पाणी, कीटकनाशके, मनुष्यबळ इ, जे केवळ उद्योजकांसाठी मूल्य वाढवत नाही तर अवशेष मुक्त उत्पादनाची गुणवत्ता देखील वाढवते. संरक्षित लागवडीखालील तंत्रज्ञानाचे प्रात्यक्षिक करण्यावर या ग्रीन हाऊसने मुख्य लक्ष केंद्रित केले आहे.
डॉ. लिखी यांनी बारामतीच्या उत्कृष्टता केंद्राच्या कार्याचाही आढावा घेतला यावेळी उत्कृष्टता केंद्राच्या संचालकांनी तपशीलवार सादरीकरण केले. या प्रदेशात कार्यरत कृषी स्टार्ट-अप्स, सर्व 7 उत्कृष्टता केंद्र आणि 3 खाजगी उत्कृष्टता केंद्रांनी व्यवहार खर्च कमी करण्यासाठी आणि फळे व भाजीपाला पिकवणाऱ्या शेतकऱ्यांसाठी बाजारपेठेत अधिक चांगले दुवे निर्माण करण्यासाठी त्यांच्याद्वारे वापरल्या जाणार्या नवकल्पना आणि तंत्रज्ञानाचे सादरीकरण केले.या संवादादरम्यान, मंत्रालयाचे अधिकारी, भारतीय फलोत्पादन संशोधन संस्थेचे अधिकारी, सर्व उत्कृष्टता केंद्रांचे संचालक, भारतीय कृषी संशोधन परिषदेच्या फलोत्पादनासाठीच्या 23 राष्ट्रीय संशोधन केंद्रांचे राज्य फलोत्पादन संचालक आणि इतर हितसंबंधीत दूरदृश्य प्रणालीद्वारे सहभागी झाले होते .
विशेषत: किफायतशीर शेती करण्यासाठी त्याचा लाभ लहान आणि अल्पभूधारक शेतकर्यांना मिळावा यादृष्टीने 7 उत्कृष्टता केंद्रामध्ये सराव होत असलेल्या तांत्रिक प्रात्यक्षिकांचा उत्कृष्टता केंद्रांच्या आजूबाजूच्या गावांमध्ये मोठ्या प्रमाणावर प्रसार सुनिश्चित करण्याचे निर्देश डॉ.लिखी यांनी सर्व संबंधितांना दिले.
S.Kulkarni/S.Chavan/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 143
आरोग्य आणि कुटुंब कल्याण मंत्रालय
वैद्यकीय व्यावसायिकांना ग्रामीण भागात व्यवसाय करण्यास प्रोत्साहन देण्यासाठी केलेल्या उपाययोजना
नवी दिल्ली, 5 एप्रिल 2022
सार्वजनिक आरोग्य आणि रुग्णालये हा राज्याचा विषय आहे, त्यामुळे ग्रामीण भागांसह आरोग्य व्यवस्था मजबूत करण्यासंदर्भातील सर्व बाबी राज्यसरकारे/केंद्रशासित प्रदेशांतील सरकार यांच्या अखत्यारित येतात. तथापि, राष्ट्रीय आरोग्य अभियानांतर्गत, आरोग्य आणि कुटुंब कल्याण मंत्रालय, राज्ये/केंद्रशासित प्रदेशांना त्यांच्या आरोग्य सेवा प्रणालींना सबल करण्यासाठी,त्यांच्या अंतर्गत येणाऱ्या उपक्रमांच्या अंमलबजावणी योजनांनुसार ,त्यांनी मांडलेल्या आवश्यकतांवर तसेच, त्यांच्या एकूण संसाधनांवर आधारित,आर्थिक आणि तांत्रिक सहाय्य प्रदान करते,ज्यात डॉक्टरांच्या भरतीसाठी, समर्थन समाविष्ट आहे.
राष्ट्रीय आरोग्य अभियानाअंतर्गत, देशाच्या ग्रामीण आणि दुर्गम भागात व्यवसाय करण्यासाठी प्रोत्साहित करण्यासाठी डॉक्टरांना पुढील प्रकारचे प्रोत्साहन भत्ते आणि मानधन दिले जाते:
- तज्ज्ञ डॉक्टरांना ग्रामीण आणि दुर्गम भागात सेवा देण्यासाठी रोख भत्ता तसेच त्यांच्या निवासस्थानांसाठी क्षेत्र भत्ता, जेणेकरून त्यांना अशा भागात सार्वजनिक आरोग्य सुविधा सेवा करणे आकर्षक वाटेल.
- ग्रामीण आणि दुर्गम भागात सिझेरियन करण्यासाठी, तज्ञांची उपलब्धता वाढवण्यासाठी स्त्रीरोगतज्ञ / तातडीची ऑब्स्टेट्रिक केअर देण्यासाठी  प्रशिक्षित वैद्यकीय सहाय्यक , बालरोगतज्ञ आणि भूलतज्ञ / जीवन रक्षक भूल कौशल्य  प्रशिक्षित कर्मचारी यांनाही मानधन दिले जाते.
- डॉक्टरांसाठी विशेष प्रोत्साहन भत्ता, वेळेवर नवजात अर्भक सुरक्षा  तपासणी आणि नोंदणी सुनिश्चित करण्यासाठी परीचारिकांना विशेष प्रोत्साहन भत्ता, किशोरवयीन मुला-मुलींना पुनरुत्पादन आणि लैंगिक आरोग्य शिक्षण देण्याचे बोधप्रद कार्यक्रम आयोजित करण्यासाठी प्रोत्साहन भत्ता
- राज्यांना तज्ञ डॉक्टरांना आकर्षित करण्यासाठी वाटाघाटी करून पगार निश्चित करण्याची परवानगी देखील आहे, ज्यात “तुम्ही सांगा, आम्ही देऊ ” यासारखी धोरणांमधील लवचिकता समाविष्ट आहे.
- सुदूर भागात सेवा देणाऱ्या कर्मचाऱ्यांना पदव्युत्तर अभ्यासक्रमांमध्ये प्राधान्याने प्रवेश देणे आणि ग्रामीण भागात राहण्याची व्यवस्था सुधारणे यासारख्या बिगर-आर्थिक प्रोत्साहन योजना देखील राष्ट्रीय आरोग्य अभियानाअंतर्गत सुरू करण्यात आल्या आहेत.
- तज्ञांच्या कमतरतेवर मात करण्यासाठी राष्ट्रीय आरोग्य अभियानाअंतर्गत डॉक्टरांच्या बहु-कौशल्याला सहाय्य केले जाते. आरोग्य परिणामांमध्ये सुधारणा साध्य करण्यासाठी राष्ट्रीय आरोग्य अभियानाअंतर्गत विद्यमान वैद्यकीय प्रतिनिधीचे च कौशल्य वाढवणे,हे आणखी एक प्रमुख धोरण आहे.
- एनएमसी कायदा, 2019 च्या कलम  नुसार, भारतीय राष्ट्रीय वैद्यकीय आयोगाच्या नियमांमध्ये राज्याच्या ग्रामीण/दुर्गम/अवघड भागात सेवा दिल्याबद्दल दरवर्षी 10% पर्यंत अधिक गुणांच्या प्रोत्साहनाची तरतूद आहे आणि पदव्युत्तर वैद्यकीय अभ्यासक्रमांच्या प्रवेशासाठी पदव्युत्तर वैद्यकीय प्रवेश परीक्षा  मध्ये जास्तीत जास्त 30% पर्यंत गुणांच्या प्रोत्साहनाची तरतूद आहे. याशिवाय, दुर्गम आणि/किंवा सुदूर भागात सेवा केलेल्या राज्य सरकारच्या सेवांतर्गत डॉक्टरांसाठी- 50% जागा वैद्यकीय पदविका अभ्यासक्रमासाठी राखीव आहेत.
केंद्रीय आरोग्य आणि कुटुंब कल्याण राज्यमंत्री डॉ. भारती प्रवीण पवार यांनी आज राज्यसभेत एका लेखी उत्तरात ही माहिती दिली.S.Patil/S.Patgaonkar/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 135
गृह मंत्रालय
केन्द्रीय गृह आणि सहकार मंत्री अमित शाह यांनी आज दिल्ली पोलिसांच्या 75व्या स्थापना दिनानिमित्त आयोजित समारंभाला संबोधित केले
केन्द्रीय गृहमंत्र्यांनी दिल्ली पोलिसांच्या परेडचे सलामी स्वीकारली आणि उत्कृष्ट सेवा आणि शौर्यासाठी दिल्ली पोलिसांचे अधिकरी आणि जवानांना पदके देऊन सन्मानित केले
सेवा आणि कर्तव्य भावनेचे जे दर्शन तुम्ही घडवले आहे , ते केवळ दिल्ली नाही तर संपूर्ण देशातील पोलीस दलांसाठी मार्गदर्शक आणि प्रेरणादायी असेल
सर्वात कठीण कर्तव्य पोलीस पार पडतात, आणि देशाची अंतर्गत सुरक्षा सांभाळताना सर्व सीएपीएफ आणि सर्व राज्यांच्या पोलीस दलातले 35,000 जवान शहीद झाले आहेत
नवी दिल्ली, 16 फेब्रुवारी 2022
केन्द्रीय गृह आणि सहकार मंत्री अमित शाह यांनी आज दिल्ली पोलिसांच्या 75व्या स्थापना दिनानिमित्त आयोजित समारंभाला संबोधित केले. केन्द्रीय गृहमंत्र्यांनी दिल्ली पोलिसांच्या परेडचे सलामी स्वीकारली आणि उत्कृष्ट सेवा आणि शौर्यासाठी दिल्ली पोलिसांचे अधिकरी आणि जवानांना पदके देऊन सन्मानित केले . अमित शाह यांनी रोहिणी येथे नवनिर्मित उपायुक्त कार्यालय परिसराचे देखील उद्घाटन केले. याप्रसंगी केन्द्रीय मंत्री देव सिंह चौहान, केन्द्रीय गृह सचिव आणि दिल्ली पोलीस आयुक्त यांच्यासह अनेक मान्यवर उपस्थित होते.
याप्रसंगी आपल्या संबोधनात केन्द्रीय गृह मंत्री म्हणाले की 75 वर्षे देशाची राजधानी दिल्ली पोलिसांनी ज्याप्रकारे सुरक्षित ठेवली आणि तिथल्या बदलत्या स्वरूपानुसार स्वतःमध्ये बदल केले त्याची झलक आजच्या संचलनात पहायला मिळाली. उत्कृष्ट सेवा आणि शौर्यासाठी पदक विजेत्या दिल्ली पोलीस अधिकारी आणि जवानांना शुभेच्छा देताना शाह म्हणाले की कुठल्याही दलातही चांगल्या कामाचे अनुमोदन संपूर्ण दलाचा उत्साह वाढवणारे असते. त्यांनी दिल्ली पोलिसांच्या 79 कर्मचाऱ्यांना श्रद्धांजली वाहिली ज्यांनी मागील दोन वर्षात कोरोना काळात जनतेची सेवा करताना आपल्या प्राणांची आहुती दिली. सेवा आणि कर्तव्य भावनेचे जे दर्शन तुम्ही घडवले आहे, ते केवळ दिल्ली नाही तर संपूर्ण देशातील पोलीस दलांसाठी मार्गदर्शक आणि प्रेरणादायी ठरेल, असे ते म्हणाले.
केन्द्रीय गृह मंत्री म्हणाले की दिल्ली पोलिसांचा 75 वा स्थापना दिन आहे आणि देश स्वातंत्र्याचा अमृत महोत्सव साजरा करत आहे. स्वातंत्र्याबरोबरच दिल्ली पोलिसांचे नवे रुपडे आणि स्वरूप देशाच्या जनतेसमोर आले आहे. स्वातंत्र्यपूर्व काळातील पोलीस व्यवस्था स्वातंत्र्य चळवळ पायदळी तुडवण्यासाठी आणि इंग्रजांची राजवट कायम राखण्यासाठी काम करत होती. मात्र स्वातंत्र्यानंतर शांतता, सेवा आणि न्याय या बोधवाक्यासह दिल्ली पोलिसांनी आपल्या कामाला सुरुवात केली.
केन्द्रीय गृह आणि सहकार मंत्री म्हणाले की मागील 8 दशकांमध्ये दिल्ली पोलिसांनी अनेक शिखरे गाठली, कठीण काळात स्वतःला सिद्ध केले आणि सर्व आव्हानांचा स्वीकार करत आपल्या पद्धतीत मोठा बदल केला.
अमित शाह म्हणाले की दिल्ली पोलीस दलात सुधारणा करण्यासाठी अनेक उपक्रम राबवले जात आहेत. दिल्ली पोलिसांमध्ये संवेदनक्षमता व्यवस्थापन विभाग स्थापन केला आहे.
केन्द्रीय गृह मंत्री म्हणाले की सर्वात कठीण कर्तव्य पोलीस पार पडतात, आणि देशाची अंतर्गत सुरक्षा सांभाळताना सर्व सीएपीएफ आणि सर्व राज्यांच्या पोलीस दलातले 35000 जवान शहीद झाले आहेत या सर्वांप्रति आपणा सर्वांच्या मनात आदराची भावना असायला हवी.Jaydevi PS/S.Kane/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 162
आरोग्य आणि कुटुंब कल्याण मंत्रालय
तंबाखू नव्हे, जीवन निवडा: भारतात तंबाखूमुळे दर आठ सेकंदाला एकाचा मृत्यू
जागतिक तंबाखू विरोधी दिनानिमित्त पीआयबीमध्ये कार्यक्रम
मुंबई, 4 जून 2019
‘तंबाखू नव्हे, जीवन निवडा’, समाजाला तंबाखूच्या विळख्यातून मुक्त करण्यासाठी केवळ कायदा नव्हे तर जनजागृती आणि समाजाकडून सातत्यपूर्ण प्रयत्नांची गरज असल्याचे डॉ. उल्हास वाघ यांनी आज सांगितले. 31 मे या जागतिक तंबाखूसेवन विरोधी दिनानिमित्त मुंबईतल्या पत्र सूचना कार्यालयाने आयोजित केलेल्या कार्यक्रमात ‘तंबाखू सेवनाचे दुष्परिणाम’ या विषयावर ते बोलत होते.
जागतिक आरोग्य संघटनेने दशकभरापूर्वी तंबाखू नियंत्रणासाठी ‘एमपॉवर’ कार्यक्रमाचा उपयोग करायला सुरुवात केल्यापासून जागतिक तंबाखू नियंत्रणाबाबत लक्षणीय प्रगती झाल्याचे ते म्हणाले.
तंबाखू सेवनामुळे होणाऱ्या दुष्परिणामांचे भयावह चित्र स्पष्ट करतानाच भारतात तंबाखूमुळे दर आठ सेकंदाला एकाचा मृत्यू होतो. दर दिवशी पाच हजार मुलं तंबाखूच्या विळख्यात येतात अशी माहिती त्यांनी दिली. किशोरवयीन मुलींनाही सिगारेटचे व्यसन लागत असल्याचे ते म्हणाले. तणाव, कठोर परिश्रमानंतर थकवा दूर करण्यासाठी, चित्रपटांमधल्या प्रसिद्ध व्यक्तीरेखांचे अनुकरण करण्यासाठी तर कुतूहल म्हणूनही तंबाखूचे सेवन केले जाते. 14 टक्क्यांपेक्षा जास्त मुलं वेगवेगळ्या स्वरुपात तंबाखूचे सेवन करतात तर 34 टक्क्यांपेक्षा जास्त मुलांना तंबाखू सेवनाच्या दुष्परिणामांची जाणीवही नसते. तंबाखूमध्ये निकोटीन, अमोनिया, मिथेनॉल, कार्बन मोनोक्साईड यासारखी 4,000 घातक रसायन असल्याचे डॉ. वाघ म्हणाले.
तंबाखू सेवनामुळे अनेक प्राणघातक आजारांना निमंत्रण मिळते. यामध्ये हृदय रोग, फुफ्फुसाशी संबंधित रोग, हृदयाला रक्त पुरवठा करणाऱ्या मुख्य वाहिन्यांमध्ये थर साचणे, मुख कर्करोग, हिरड्या, दात यांच्याशी संबंधित समस्या निर्माण होणे यांचा समावेश आहे.
सिगारेटचे व्यसन असणारा जीवन साथीदार नको अशी 10 पैकी 8 मुलींची भावना असल्याची आकडेवारी एका सर्वेक्षणातून देण्यात आली आहे.
सिगारेट आणि इतर तंबाखूजन्य उत्पादनांच्या सेवनाला तसेच जाहिरात उत्पादन पुरवठा याला प्रतिबंध करणारा कायदा 2003 मध्ये संमत करण्यात आला आणि 2008 पासून हा कायदा लागू करण्यात आला.
माहिती आणि प्रसारण मंत्रालयाच्या पश्चिम विभागाचे महासंचालक आर.एन.मिश्रा, पश्चिम विभागाचे अतिरिक्त महासंचालक डी. जे. नारायण आणि इतर मान्यवर या कार्यक्रमाला उपस्थित होते.
अकाऊंटन्ट जनरल ऑफिस आणि सेंट्रल पब्लिक वर्क्स डिपार्टमेंट यांच्या सहयोगाने हा कार्यक्रम आयोजित करण्यात आला होता.
M.Chopade/N.Chitale/P.Malandkar
(Visitor Counter : 315
वित्त आयोग
पंधराव्या वित्त आयोगाची जलशक्ती मंत्रालयाबरोबर बैठक
नवी दिल्ली, 23 जुलै 2019
पंधराव्या वित्त आयोगाचे अध्यक्ष एन के सिंग यांच्यासह आयोगाचे इतर सदस्य आणि वरिष्ठ अधिकाऱ्यांची जलशक्ती मंत्री गजेंद्रसिंह शेखावत यांच्या नेतृत्वाखाली या मंत्रालयाच्या गरजांबाबत चर्चा झाली. आपल्याला आवश्यक असलेल्या विशेषतः जल जीवन मिशन या प्रकल्पाला 2024 पर्यंत एका मोहिमेच्या पद्धतीने पूर्ण करण्यासाठी लागणाऱ्या निधीचा तपशील जलशक्ती मंत्रालयाने सादर केला. यापूर्वी मार्च 2018 मध्ये पंतप्रधान नरेंद्र मोदी यांच्या अध्यक्षतेखाली झालेल्या बैठकीच्या वेळी पंतप्रधानांनी 15 व्या वित्त आयोगाला राज्यांना काही निधी राखून ठेवण्याचे निर्देश देण्याची विनंती करायला सुचवले होते. आरोग्य आणि स्वच्छता क्षेत्रात काही विशिष्ट प्रकल्पांसाठी ही तरतूद असावी, असे त्यांचे म्हणणे होते.
पंतप्रधानांच्या म्हणण्यानुसार जलशक्ती मंत्रालयाने आज वित्त आयोगाची भेट घेतली आणि आपल्या गरजा आणि केलेल्या कामाची माहिती दिली. जलजीवन मिशन यापूर्वीच्या राष्ट्रीय ग्रामीण पेयजल योजनेपेक्षा वेगळे असल्याचे जलशक्ती मंत्रालयाचे म्हणणे आहे. यामध्ये ग्रामपंचायतींचा समावेश असल्याने त्यांची भूमिका महत्त्वाची ठरणार आहे. पाण्याचा पुरवठा 100 टक्के जलवाहिन्यांद्वारे केला जाणार असल्याने त्यानुसार येणाऱ्या खर्चाची माहिती वित्त आयोगाला देण्यात आली. जलसंपदा, नदी विकास आणि गंगा पुनरुज्जीवन विभागानेही आपल्या गरजांबाबत वित्त मंत्रालयाला माहिती दिली.
S.Tupe/S.Patil/P.Malandkar
(Visitor Counter : 108
पंतप्रधान कार्यालय
कोरिया प्रजासत्ताकच्या अध्यक्षांसमवेत पंतप्रधान नरेंद्र मोदी यांची भेट
पंतप्रधान नरेंद्र मोदी यांनी हिरोशिमा येथील जी -7 शिखर परिषदेच्या पार्श्वभूमीवर कोरिया प्रजासत्ताकचे अध्यक्ष यून सुक येओल यांची 20 मे 2023 रोजी भेट घेतली.
दोन्ही नेत्यांनी भारत आणि कोरिया प्रजासत्ताक यांच्यातील भागीदारीच्या प्रगतीचा आढावा घेतला आणि व्यापार आणि गुंतवणूक, उच्च तंत्रज्ञान, माहिती तंत्रज्ञान हार्डवेअर उत्पादन, संरक्षण, सेमी कंडक्टर्स आणि संस्कृती या क्षेत्रांमध्ये द्विपक्षीय सहकार्य वृद्धिंगत करण्यासाठीच्या उपाययोजनांवर विचारविनिमय केला.
या वर्षी दोन्ही देश त्यांच्यातील राजनैतिक संबंधांच्या स्थापनेचा 50 वा वर्धापन दिन साजरा करत आहेत असे या नेत्यांनी सांगितले आणि परस्पर सहकार्य आणखी वाढविण्यावर सहमती दर्शवली.
कोरिया प्रजासत्ताकचे अध्यक्ष यून सुक येओल यांनी पंतप्रधान नरेंद्र मोदी यांची जी 20 परिषदेच्या अध्यक्षतेसाठी प्रशंसा केली आणि आपला पूर्ण पाठिंबा दर्शवला. या वर्षी सप्टेंबरमध्ये जी 20 नेत्यांच्या शिखर परिषदेसाठी राष्ट्रपती यून यांच्या भारत भेटीची वाट पाहत असल्याचे पंतप्रधानांनी सांगितले.
कोरिया प्रजासत्ताची हिंद प्रशांत रणनीती आणि कोरिया भारताला देत असलेल्या महत्वाचे पंतप्रधानांनी स्वागत केले.
दोन्ही नेत्यांमध्ये प्रादेशिक घडामोडींवरही सकारात्मक विचार मंथन झाले.